cyanic-selkie/wikianc huggingface dataset:
சுசீலா ரோகத்கி
சுசீலா ரோகத்கி (Sushila Rohatgi) என்பவர் (21 ஆகத்து 1921-9 ஏப்ரல் 2011) இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். ரோகத்தி இந்தியத் தேசிய காங்கிரசின் தலைவராக இருந்தார். இவர் இந்திய அரசில் மத்திய அமைச்சராக இருந்துள்ளார். மதன் மோகன் மாளவியாவின் கொள்ளுப்பேத்தியான இவர், உத்தரப் பிரதேசத்திலிருந்து இரண்டு முறை மக்களவைக்குத் தேர்ந்தெடுக்கப்பட்டார். மேலும் 1985-ல் மாநிலங்களவை உறுப்பினராகவும் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:2011 இறப்புகள் பகுப்பு:1921 பிறப்புகள்
எசுத்தர் அவுவா ஒக்லூ
எசுத்தர் அவுவா ஒக்லூ (Esther Afua Ocloo, 18 ஏப்பிரல் 1919 - 8 பெப்ரவரி 2002) கானா நாட்டு தொழில் முனைவர்களில் ஒருவர். மீச்சிறு கடன் அல்லது குறுங்கடன் அளிப்பதில் முன்னோடி. சிறு தொழில் நிறுவனங்களும் சிறு வணிகம் செய்பவர்களும் இதனால் பயன் பெற்றனர்.
1976 ஆம் ஆண்டு பெண்கள் உலக வங்கியை மிசேலா வால்ச்சுடனும் எலா மாட் உடனும் இணைந்து தொடங்கியவர். பெண்கள் உலக வங்கியின் பொறுப்பாளர்களின்முதல் தலைவராக இருந்தார். பெண்களின் பொருளாதார மேம்பாட்டுக்கு உழைத்ததற்காக எண்ணற்ற விருதுகளை பெற்றுள்ளார்.
அ்வுவா நகுலேநு என்ற பெயரில் கானாவின் வோல்டா பகுதியில் இச்யார்ச் நுகுலேநு என்ற கொல்லருக்கும் இச்யார்சினியா என்பவருக்கும் பிறந்தார். பிரைசுபைடேரியன் தொடக்க பள்ளிக்கு பாட்டி மூலம் சேர்த்துவிடப்பட்டார். பின்னர் இருபாலரும் படிக்கும் பெகி பிலெங்கோ உறைவிடப்பள்ளியில் சேர்ந்தார். ஏழ்மையின் காரணமாக வார நாட்களில் வீட்டுக்கு வந்து வீட்டிலிருந்து உணவு பொருட்களை கொண்டு வருவார் பணத்தை மிச்சப்படுத்த அவற்றை கொண்டு இவரே சமையல் செய்வார். கல்வி உதவித்தொகையை வென்று அசிமோடா பள்ளியில் 1931 முதல் 1941 வரை படித்தார். அங்கு கேம்பிரிட்ச் பள்ளி சான்றிதழை பெற்றார்.
பகுப்பு:கானா நபர்கள் பகுப்பு:பெண் தொழிலதிபர்கள் பகுப்பு:1919 பிறப்புகள் பகுப்பு:2002 இறப்புகள்
நாசூல் நிலம் (வட இந்தியா)
நாசூல் நிலம் என்பது கட்டடம், சாலை, சந்தை, விளையாட்டுத் திடல் அல்லது வேறு ஏதேனும் பொது நோக்கத்திற்காக அல்லது நீண்டகால அல்லது குறுகிய கால குத்தகைக்கு வழங்கப்பட்ட அரசு நிலங்கள் ஆகும். நகராட்சி வரம்புகளிலிருந்து இரண்டு மைல்களுக்கு அப்பால் அமைந்துள்ள நிலமாகும். மேலும் அரசு நாசூல் நிலங்களை நீண்டகால அல்லது குறுகிய காலத்திற்கு நிலமற்ற ஏழைகளுக்கு வீடு கட்டுக்கொள்ள அல்லது வேளாண்மை செய்ய குத்தகை அடிப்படையில் ஒதுக்கீடு செய்கிறது. குத்தகையை அரசு நீக்கினால் அதற்கு நட்ட ஈடு வழங்க வேண்டியதில்லை. மாநில அரசுகளுக்குச் சொந்தமான குத்தகைக்கு விடப்பட்ட நாசூல நிலத்தை எவரும் விலைக்கு வாங்கவோ, விற்கவோ கூடாது என அரசு விதிமுறைகள் உள்ளன.
அயோத்தியில் நாசூல் நில விற்பனை குறித்த புகார்கள்
அயோத்தியில் இராமஜென்ம பூமி தீர்த்த சேத்திர அறக்கட்டளையினர் கட்டும் இராமர் கோயிலுக்காக பக்தர்களின் நன்கொடையில் விலைக்கு வாங்கப்படும் நிலங்கள் மீது ஊழல் புகார் எழுந்துள்ளது. 18 மார்ச் 2021 அன்று ஒருவர் ரூபாய் 2 கோடிக்கு வாங்கிய நாசூல் நிலத்தை, அன்றே இராமஜென்ம பூமி தீர்த்த சேத்திர அறக்கட்டளையினர் ரூபாய் 18.5 கோடிக்கு அறக்கட்டளை வாங்கியதை அடுத்த எழுந்த புகாரை விசாரிக்க, இந்தியப் பிரதமரிடம் அயோத்தி அனுமார் கோயில் தலைமைப் பூசாரி கேட்டுக் கொண்டுள்ளார். அயோத்தியின் ஒரு மடத்திற்கான நாசூல் நிலம், ரூபாய் 30 லட்சத்திற்கு விற்கப்பட்டுள்ளது. அவ்வாறு விற்கப்பட்ட நாசூல் நிலத்தை ரூபாய் 2.5 கோடிக்கு ஸ்ரீராம ஜென்மபூமி தீர்த்தச் சேத்திர அறக்கட்டளையினர் மற்றொரு புகார் உள்ளது.இந்த நில பேரங்கள் இராமஜென்ம பூமி அறக்கட்டளையினரை பெரும் சிக்கலுக்கு உள்ளாக்கியுள்ளது.
வெளி இணைப்புகள்
அரசு நிலங்கள்
கீழைச் சாளுக்கியர்
கீழைச் சாளுக்கியர் (வேங்கிச் சாளுக்கியர்) என்பவர்கள் தென் இந்தியாவில் சாளுக்கிய நாட்டை ஆண்ட பேரரசாகும். இவர்களின் தலைநகரம் வேங்கியாகும். இது தற்காலத்தில் வடவேங்கி, சின்ன வேங்கி என்ற பெயரில் கோதாவரி மாவட்டத்தில் எலுருவுக்கு அருகில் உள்ளது. இவ்வரசு பொ.ஆ.624 முதல் பொ.ஆ 1130 வரை சுமார் 500 ஆண்டுகளாக ஆட்சி செய்தது. பின்பு இது சோழப் பேரரசுடன் இணைந்தது. இணைந்தாலும் வேங்கி அரசை கீழைச் சாளுக்கியர்களே சோழர்களின் பாதுகாப்புடன் பொ.ஆ 1189 வரை ஆண்டனர். போசளர்களாலும் தேவகிரி யாதவர்களாலும் தாக்கப்பட்டு இவ்வரசு வீழ்ந்தது. இவர்கள் தங்கள் தலைநகரை வேங்கியிலிருந்து ராஜமகேந்திரவரமுக்கு மாற்றினார்கள்.
ஏழாம் நூற்றாண்டில் இரண்டாம் புலிகேசி கங்க மன்னனைத் தன்னுடன் சேர்த்துக்கொண்டு பல்லவ பேரரசின் மீது படையெடுத்தான். பல்லவ நாட்டை வென்று, முதலாம் மகேந்திரவர்ம பல்லவன் வசமிருந்த வேங்கி நாட்டைக் கைப்பற்றி புலிகேசி தன் தம்பியான விஷ்ணுவர்தனை அரசனாக்கினான். இந்த விஷ்ணுவர்தனின் மரபினரே கீழைச் சாளுக்கியர் எனப் பெயர் பெற்றனர். மேலைச் சாளுக்கியர்களுக்கும் சோழர்களுக்கும் இடையே பல போர்கள் வேங்கி நாட்டுக்காக நடந்தன. கீழைச் சாளுக்கியர்கள் சோழர்களுடன் நெருங்கிய மண உறவுகளை ஏற்படுத்திக் கொண்டனர்.அரஞ்சய சோழன் கீழசாளுக்கிய மன்னன் வீமன் மகள் கல்யாணியை மணந்தான். இராஜராஜ சோழனின் மகள் குந்தவை நாச்சியாரை கீழைச் சாளுக்கிய மன்னன் விமலாதித்தியன் மணந்ததாகவும் இராஜேந்திர சோழனின் மகள் அம்மங்கை தேவியை வேங்கி நாட்டின் மன்னன் இராஜராஜ நரேந்திரனை மணந்ததாகவும் கல்வெட்டுகள் மூலம் தெரிய வருகிறது. சோழ பேரரசுடன் சாளுக்கிய பேரரசு இணைக்கப்படுத்தப்பட்டதுடன் பண்பாடு,கோவில்கள் இலக்கியம், கலை போன்றவை சிறப்பிடம் எய்தியது. இவர்கள் ஆட்சி வேங்கி நாட்டின் பொற்காலம் என போற்றப்படுகிறது.
குறிப்புகள்
பகுப்பு:இந்திய அரச மரபுகள் பகுப்பு:இந்துப் பேரரசுகள் பகுப்பு:ஆந்திரப் பிரதேச வரலாறு பகுப்பு:தெலங்காணா வரலாறு பகுப்பு:தெலுங்கு மக்கள் பகுப்பு:ஆந்திரப் பண்பாடு
சுவாமி ஐயப்பன் (திரைப்படம்)
சுவாமி ஜயப்பன் 1975 ஆம் ஆண்டு வெளிவந்த தமிழ்த் திரைப்படமாகும். ப. சுப்ரமணியம் இயக்கத்தில் வெளிவந்த இத்திரைப்படத்தில் ஜெமினி கணேசன், ஏ. வி. எம். ராஜன் மற்றும் பலர் நடித்துள்ளனர்.
மேற்கோள்கள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:லட்சுமி நடித்த திரைப்படங்கள்
டெய்லர் தொடர்
கணிதத்தில் டெய்லர் தொடர் (Taylor series) ஒரு சார்பினை முடிவுறா உறுப்புகளின் தொடராகத் தருகிறது. தொடரின் உறுப்புகள் முறையே ஒரு குறிப்பிட்ட புள்ளியில் அச் சார்பின் தொடர்வகைக்கெழுக்களின் மதிப்புகளாக உள்ளன.
டெயிலர் தொடரின் கருத்துரு ஸ்காட்லாந்து கணிதவியலாளர் ஜேம்ஸ் கிரகரியால் கண்டுபிடிக்கப்பட்டு, 1715 இல் ஆங்கில கணிதவியலாளர் புரூக் டெய்லரால் முறையாக அறிமுகப்படுத்தப்பட்டது. டெய்லர் தொடர் பூச்சியத்தில் மையப்படுத்தப்பட்டால் அது மெக்லாரின் தொடர் என அழைக்கப்படுகிறது. 18 ஆம் நூற்றாண்டில் இந்த டெய்லர் தொடரின் சிறப்பு வகையைப் பெரிதும் பயன்படுத்திய ஸ்காட்லாந்து கணிதவியலாளர் காலின் மெக்லாரின் நினைவாக இப்பெயர் இடப்பட்டது.
ஒரு சார்பின் டெய்லர் தொடரிலுள்ள முடிவுறு எண்ணிக்கையான உறுப்புகளை எடுத்துக் கொண்டு அச் சார்பைத் தோராயப்படுத்தலாம். ஒரு சார்பின் டெய்லர் தொடரிலுள்ள முடிவுறு எண்ணிக்கையான உறுப்புகள் டெய்லர் பல்லுறுப்புக்கோவை எனப்படும். ஒரு சார்பின் டெய்லர் தொடர் அச் சார்பின் டெயிலர் பல்லுறுப்புக்கோவையின் எல்லை ஆகும் (அவ்வெல்லை காணமுடிந்தால்). ஒரு சார்பின் டெய்லர் தொடர் ஒவ்வொரு புள்ளியிலும் ஒருங்கும் தொடராக இருந்தாலும் கூட, அத் தொடரானது சார்புக்குச் சமமாக அமைவதில்லை. ஒரு திறந்த இடைவெளியில், தனது டெய்லர் தொடருக்குச் சமமாக அமையும் சார்பு பகுமுறைச் சார்பு என அழைக்கப்படும்.
வரையறை
ƒ(x) என்பது ஒரு மெய்யெண் அல்லது சிக்கலெண் மதிப்புச் சார்பு. a என்ற புள்ளியில் இச் சார்பு முடிவுறா தடவைகள் தொடர்ந்து வகையிடக் கூடியது எனில், இச் சார்பின் டெய்லர் தொடர் கீழ்க்கண்ட அடுக்குத் தொடராக அமையும்:
இதனைக் கூடுதல் குறியீட்டைப் பயன்படுத்திப் பின்வருமாறு தரலாம்:
எடுத்துக்காட்டுகள்
ஒரு பல்லுறுப்புக்கோவையின் மெக்லாரின் தொடர் அதே பல்லுறுப்புக்கோவைதான்.
a = 0 இல் (1 − x)−1 இன் மெக்லாரின் தொடர் பின்வரும் பெருக்குத் தொடர் ஆகும்:
எனவே இல்  x−1 இன் டெயிலர் தொடர்:
இதன்படி, log(x) at இல் log(x) இன் டெய்லர் தொடர்:
பொதுமைப்படுத்த a = x0 இல் log(x) இன் டெய்லர் தொடர்:
a = 0 இல், அடுக்குக்குறிச் சார்பு ex இன் டெய்லர் விரிவு:
வெளி இணைப்புகள்
பகுப்பு:கணிதத் தொடர்கள்
புரு தீவு
புரு (ஆங்கிலம் : Buru ) என்பது இந்தோனேசியாவின் மலுக்கு தீவுகளுக்குள் உள்ள மூன்றாவது பெரிய தீவாகும். (முன்னர் போயிரோ, போரோ அல்லது போரு என்று உச்சரிக்கப்பட்டது). இது தெற்கே பண்டா கடலுக்கும் வடக்கே செராம் கடலுக்கும், அம்பன் மற்றும் செராம் தீவுகளுக்கும் மேற்கே அமைந்துள்ளது. இந்த தீவு மலுக்கு மாகாணத்திற்கு சொந்தமானது. இது புரு மற்றும் தெற்கு புரு பிராந்தியங்களை உள்ளடக்கியது. அவற்றின் நிர்வாக மையங்களான முறையே நம்லியா மற்றும் நம்ரோல் ஆகியவை துறைமுகங்கள் மற்றும் தீவின் மிகப்பெரிய நகரங்களைக் கொண்டுள்ளன. நம்லியாவில் ஒரு இராணுவ விமான நிலையம் உள்ளது, இது பொதுமக்கள் சரக்கு போக்குவரத்தையும் கொண்டுள்ளது.
இதன் மக்கள்தொகையில் மூன்றில் ஒரு பகுதியினர் பழங்குடியினர், பெரும்பாலும் புரு இனத்தவர் ஆவர். ஆனால் லிசெலா, அம்பேலாவ் மற்றும் கயெலி மக்களும் உள்ளனர். மீதமுள்ள மக்கள் ஜாவா மற்றும் அருகிலுள்ள மலுக்கு தீவுகளில் இருந்து குடியேறியவர்கள் ஆகும். பாரம்பரிய நம்பிக்கைகளின் சில எச்சங்களுடன், மத தொடர்பு கிறிஸ்தவத்திற்கும் சுன்னி இஸ்லாத்திற்கும் இடையில் சமமாகப் பிரிக்கப்பட்டுள்ளது. உள்ளூர் மொழிகள் மற்றும் கிளைமொழிகள் தனிப்பட்ட சமூகங்களுக்குள் பேசப்பட்டாலும், தேசிய இந்தோனேசிய மொழி சமூகங்களிடையேயும் நிர்வாகத்தினாலும் பயன்படுத்தப்படுகிறது. தீவின் பெரும்பகுதி வெப்பமண்டல தாவரங்கள் மற்றும் விலங்கினங்கள் நிறைந்த காடுகளால் சூழப்பட்டுள்ளது. தற்போதைய 179 பறவை மற்றும் 25 பாலூட்டி இனங்களிலிருந்து, சுமார் 14 புருவில் மட்டுமே அல்லது அருகிலுள்ள சில தீவுகளிலும் காணப்படுகின்றன, அவற்றில் குறிப்பிடத்தக்கவை புரு நாற்கொம்புப் பன்றி போன்றவை. தீவிலுள்ள சிறிய தொழில்கள், பெரும்பாலான மக்கள் அரிசி, மக்காச்சோளம், இனிப்பு உருளைக்கிழங்கு, பீன்ஸ், தேங்காய், கோகோ, காபி, கிராம்பு மற்றும் சாதிக்காய் ஆகியவற்றை வளர்ப்பதில் ஈடுபட்டுள்ளனர். பிற குறிப்பிடத்தக்க நடவடிக்கைகள் விலங்கு வளர்ப்பு மற்றும் மீன்பிடித்தல் போன்றவை.
விலங்கினங்கள்
புரு ஆஸ்திரேலியா மற்றும் ஆசியாவின் உயிர் புவியியல் மண்டலங்களுக்கு இடையிலான எல்லையில் அமைந்திருப்பதால், அதன் தாவரங்கள் மற்றும் விலங்கினங்கள் தனித்துவமானவை மற்றும் அவை தேசிய மற்றும் சர்வதேச அறிவியல் ஆராய்ச்சிக்கு உட்பட்டவை. தீவில் காணப்படும் 25 வகையான பாலூட்டிகளில், குறைந்தது நான்கு புருவுக்குச் சொந்தமானவை. இங்குக் காணப்படும் சுலாவெசி நாற்கொம்புப் பன்றி என்ற காட்டுப் பன்றி உள்ளூர் இனங்களான் மான் பன்றி இனங்களிலிருந்து வேறுபடுகின்றன. இது அதன் இறைச்சியில் மிகக் குறைந்த அளவு கொழுப்பைக் கொண்டுள்ளது. உள்ளூர் மக்களிடையே இது ஒரு சுவையாக கருதப்படுகிறது. புருவுக்குச் சொந்தமான மூன்று வகையான வெளவால்கள் : மொலுக்கன் பறக்கும் நரி வௌவால், செராம் பழம் வௌவால் மற்றும் சிறிய மூக்கு வௌவால் போன்றவை இங்குக் காணப்படுகின்றன.
குறிப்புகள்
பகுப்பு:இந்தோனேசியாவின் தீவுகள் பகுப்பு:மலுக்கு தீவுகள்
மஹ்பூர் ரஹ்மான்
மஹ்பூர் ரஹ்மான் (Mahbubur Rahman , பிறப்பு: பிப்ரவரி 1 1969), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் கலந்து கொண்டுள்ளார். இவர் 1999 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள்
இலங்கைப் பொருட்கள் புறக்கணிப்பு
right|250px இலங்கை அரசு செய்யும் மனித உரிமை மீறல்களுக்கும் வன்முறைக்கும் எதிர்ப்புத் தெரிவித்தும் அதற்கு தமது நிதி உதவ இருப்பதை உறுதி செய்வதற்காகவும் அனைத்து தமிழ் மக்களும் இலங்கையில் தயாரிக்கப்பட்ட பொருட்களை புறக்கணிக்குமாறு பல்வேறு புகலிட அமைப்புகள் கோரி வருகின்றார்கள். இந்தக் கோரிக்கை முன்னர் பல்வேறு கட்டங்களில் முன்வைக்கப்பட்ட போதும் இறுக்கமாக நடைமுறைப்படுத்தப்படவில்லை. இம்முறை இந்த அமைப்புகள் இந்தக் கோரிக்கையை நடைமுறைப்படுத்த தீவரமாக செயற்படுகிறார்கள்.
பொருட்கள் புறக்கணிப்பு வன்முறையற்ற எதிர்ப்புப் போராட்ட வடிவங்களில் ஒன்று. இந்திய சுதந்திரப் போராட்டத்தின் போது மோகன்தாஸ் கரம்சந்த் காந்தி காலனித்துவ பிரித்தானியப் பொருட்களைக் புறக்கணிக்க கோரியது இங்கு குறிப்பிடத்தக்கது.
சட்டப் பரபரப்புப் புனைவு
சட்டப் பரபரப்புப் புனைவு (Legal thriller) என்பது ஒரு வகைப் புனைவுப் பாணி. குற்றப் புனைவு மற்றும் பரபரப்புப் புனைவு பாணிகளின் உட்பிரிவாக உள்ளது. இவ்வகைப் படைப்புகள் வழக்கறிஞர்கள், நீதியரசர்கள் போன்ற சட்டம் சார் நபர்களை மையக் கதைமாந்தராகக் கொண்டுள்ளன. சட்டம்-நீதி அமைப்பும் சமூகத்துடனான அதன் உறவும் இவற்றில் மையக்கருத்துகளாக அமைகின்றன. ”தவறாகக் குற்றம் சாட்டப்பட்டவர்களைக் காப்பாற்றப் போராடும் வழக்கறிஞர்கள்” எனும் கதை முடிச்சே இவ்வகைப் படைப்புகளில் அடிக்கடி பயன்படுத்தப்படுகிறது. ரிச்சர்ட் நார்த் பாட்டர்சன், ஜான் கிரிஷாம், இயர்ல் ஸ்டான்லி கார்டனர், மைக்கேல் கானலி ஆகியோர் இவ்வகைப் புனைவுப் பாணியில் எழுதும் குறிப்பிடத்தக்க எழுத்தாளர்களுள் சிலர்.
பகுப்பு:புனைவு
வரிக்கடவை
வரிக்கடவை (Zebra crossing) என்பது நடந்து செல்வோர் சாலைகளைக் கடப்பதற்காக அமைக்கப்படும் ஒரு வழி ஆகும். இது உலகின் பல நாடுகளிலும் காணப்படுகின்றது. இதில் பெரும்பாலும் கறுப்பு வெள்ளை நிறங்களிலான பட்டைகள் அடுத்தடுத்துக் காணப்படும். இது வரிக்குதிரையின் வரிகளை ஒத்திருப்பதால் ஆங்கிலத்தில் இதை வரிக்குதிரைக் கடவை எனப் பெருள்படும் "சீப்ரா குரொசிங்" (Zebra crossing) என அழைப்பர்.
வடிவமப்பு
வரிகள் சாலையில் போக்குவரத்தின் திசைக்கு இணையாகவும் நடக்கும் திசைக்குக் குறுக்காகவும் அமைந்திருக்கும். வரிகள் கடும் நிறத்திலும் இளம் நிறத்திலும் மாறிமாறி இருக்கும். இளம் நிறம் பெரும்பாலும் வெள்ளையாக இருப்பது உண்டு. சாலை கறுப்பு அல்லது அதற்கு அணித்தான கடும் நிறத்தில் அமைவதால் வெள்ளை நிற வரிகளை மட்டும் இடைவெளி விட்டுப் பூசுவதன் மூலம் வரிக்கடவை உருவாக்கப்படுகிறது. வரிகள் ஒவ்வொன்றும் 40 - 60 சதமமீட்டர் அளவுடன் ஒரே அகலம் கொண்டவையாக இருப்பது வழக்கம்.
போக்குவரத்துக் குறைவாக இருக்கும் சாலைகளில் பொதுவாக நடப்பவர்களுக்கே வழியுரிமை இருக்கும். சாலையைக் கடப்பதற்கு ஆட்கள் நிற்கும்போது வண்டிகளை நிறுத்தி வழி விடவேண்டும். போக்குவரத்துக் கூடுதலாக இருக்கும் சாலைகளில், கடப்பதை ஒழுங்கு படுத்துவதற்காக நிறச் சைகை விளக்குகள் அமைப்பது உண்டு. வேகமான போக்குவரத்துக் கொண்ட நெடுஞ்சாலைகளில் பொதுவாகச் சாலைகளைக் கடப்பதற்கு வரிக்கடவைகள் பயன்படுவதில்லை.
குறிப்புக்கள்
பகுப்பு:சாலைகள்
வலிய எலும்பே! வழுவழுப்பான மூட்டே! (நூல்)
'''வலிய எலும்பே! வழுவழுப்பான மூட்டே!''' என்பது முடநீக்கியல் துறையியல் பேராசிரியர் மருத்துவர் கோ. அன்பழகன் எழுதி தமிழ்முனை பதிப்பகம் வெளியிட்ட மருத்துவத் தமிழ் நூல். இந்நூலுள் டென்னிஸ் மு‌ழங்கை, சிறுகீறல் அறுவைசிகிச்சை, குதிக்கால் வலி, மணிக்கட்டு வலி, எலும்பு நைவு, ஊதைசார் மூட்டழற்சி, படிகத்தேக்க நோய், எலும்புருக்கி நோய், சர்க்கரை நோய்க் கால்புண், எலும்புக் குடமத் தொற்று மற்றும் எலும்பு வங்கி ஆகிய பத்து தலைப்புகளில் மருத்துவக் கட்டுரைகளும் இணைப்பாக மருத்துவ மாமேதை மறைமலை அடிகளார் எனும் தலைப்பிலான பகுதியும் உள்ளன.
மேற்கோள்கள்
பகுப்பு:மருத்துவத் தமிழ் நூல்கள் பகுப்பு:2007 தமிழ் நூல்கள்
சிறந்த இயக்குனர் விருது - இந்திய சர்வதேச திரைப்பட விழா
சிறந்த இயக்குனருக்கான இந்திய சர்வதேச திரைப்பட விழா விருது (அதிகாரப்பூர்வமாக சிறந்த இயக்குனருக்கான வெள்ளி மயில் விருது என்று அழைக்கப்படுகிறது) என்பது உலக சினிமாவின் சிறந்த திரைப்பட இயக்கத்திற்காக நாற்பதாவது இந்திய சர்வதேச திரைப்பட விழா முதல் ஆண்டுதோறும் வழங்கப்படும் ஒரு விருதாகும். முன்னதாக 2000 வது ஆண்டில் நடைபெற்ற " [[முப்பத்தொன்றாவது இந்திய சர்வதேச திரைப்பட விழா|முப்பத்தொன்றாவது இந்திய சர்வதேச திரைப்பட விழா" முதல் "  2008 ம் ஆண்டு நடைபெற்ற [[முப்பத்தொண்பதாவது இந்திய சர்வதேச திரைப்பட விழா|முப்பத்தொண்பதாவது இந்திய சர்வதேச திரைப்பட விழா" வரை "'மிகவும் நம்பிக்கைக்குரிய ஆசிய இயக்குனருக்கான வெள்ளி மயில்'" என்ற பெயரில் இவ்விருதுகள் வழங்கப்பட்டது
மேற்கோள்கள்
பகுப்பு:இந்தியத் திரைப்பட விருதுகள் பகுப்பு:இந்தியாவில் திரைப்பட விழாக்கள்
ஆக்டினியம்(III) பாசுபேட்டு
ஆக்டினியம்(III) பாசுபேட்டு (Actinium(III) phosphate) என்பது AcPO4என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் பாசுபேட்டு உப்பான இச்சேர்மம் கதிரியக்கப் பண்புடன் வெண்மை நிறத்தில் காணப்படுகிறது.
இலங்கை சபரகமுவ பல்கலைக்கழகம்
இலங்கை சபரகமுவ பல்கலைக்கழகம் (Sabaragamuwa University of Sri Lanka) இலங்கையின் இரத்தினபுரி மாவட்டத்தில் பெலிகுல் ஓயா, பலாங்கொடை எனும் இடத்தில் அமைந்துள்ளது. இது 1991 ஆம் ஆண்டு நவம்பர் 20 அன்று ஆரம்பிக்கப்பட்டது. இப்பல்கலைக்கழகம் ஐந்து பீடங்களைக் கொண்டுள்ளது.
வரலாறு
சபரகமுவ பல்கலைக்கழகம், சபரகமுவ மாகாணத்தில் அமைந்து காணப்படுகின்றது. பல வளங்களைகொண்ட இப்பல்கலைக்கழகம் வளமிக்க மாணவர்களை உருவாக்க ஆரம்பித்தது. அத்துடன் ஆங்கில கற்கைநெறி, தொழிற்பயிற்சி கல்விமுறை என்பன அறிமுகப்படுத்தப்பட்டன. குறிப்பிட்ட வளங்களுடன் ஆரம்பிக்கப்பட்ட இப்பல்கலைக்கழகம். மாணவர்களின தேவைகள் குறித்து அன்றைய அரசுத்தலைவர் ஆர். பிரேமதாசாவினால் 02.28.1992 அன்று கணணிக்கூடமும் நுலகமும் நிறுவப்பட்டது.
மேற்கோள்கள்
பகுப்பு:இலங்கையில் தமிழ்மொழி வகுப்புகள் உள்ள பல்கலைக்கழகங்கள் பகுப்பு:இலங்கையின் பல்கலைக்கழகங்கள்
சூம்ர வம்சம்
சூம்ர வம்சம் (Soomra dynasty) (سومرن جو سلسله) என்பது தற்கால பாகிஸ்தானின் சிந்து, பலுசிஸ்தான் மற்றும் இந்தியாவின் குஜராத் பகுதிகளை கி பி 1024 முதல் 1351 முடிய 327 ஆண்டுகள் ஆண்ட அரச குலமாகும்.
சூம்ர வம்சத்தினர் இராஜபுத்திர குலத்தின் வழித்தோன்றல்கள் ஆவார்.
கஜினிப் பேரரசர் கஜினி முகமதுவின் மகன் சுல்தான் முதலாம் மசூத்திற்கு (ஆட்சிக் காலம் 1030-1040) எதிராக கிளர்ச்சி செய்து, கஜினிப் பேரரசின் சிந்துப் பகுதிகளைக் கைப்பற்றி ஆண்டவர்கள். பின்னர் இராஜபுத்திர குல சம்ம வம்சத்தவர்கள் கி பி 1351-இல் சூம்ர வம்சத்தவர்களை வென்று சிந்துப் பகுதிகளை கைப்பற்றி ஆண்டனர்.
மேற்கோள்கள்
பகுப்பு:முன்னாள் முடியாட்சிகள் பகுப்பு:ஆசியாவின் முன்னாள் நாடுகள் பகுப்பு:ஆசியாவின் முன்னாள் முடியாட்சிகள் பகுப்பு:தெற்கு ஆசியா பகுப்பு:இந்திய அரச மரபுகள் பகுப்பு:இந்துப் பேரரசுகள் பகுப்பு:பாக்கித்தான் வரலாறு
ஆசுத்ரோ-ஆசிய மொழிகள்
ஆசுத்ரோ-ஆசிய மொழிகள் (Austro-Asiatic languages) இந்தியாவிலும், வங்காள தேசத்திலும், தென்கிழக்கு ஆசியாவிலும் பன்னாட்டு மக்கள் பேசும் ஒரு பெரும் மொழிக்குடும்பம். எத்னோலாக் என்னும் நிறுவனம் 168 ஆசுத்ரோ-ஆசிய மொழிகள் இருப்பதாக கணக்கிட்டுள்ளனர். இவற்றுள் வியட்னாமிய மொழி, குமேர் மொழி, மோன் மொழி ஆகிய மூன்று மொழிகள் மட்டுமே எழுத்து வடிவில் நெடிய வரலாற்றுப் பதிவுகளைக் கொண்டுள்ளது. வியட்னாமிய மொழியும், குமேர் மொழியும் மட்டுமே முறையே வியட்னாம், கம்போடியா ஆகிய நாடுகளின் அரசு மொழிகளாக உள்ளன. மற்ற மொழிகள் எல்லாம் சிறுபான்மை மொழியாக இருக்கின்றன. அண்மைக் காலம் வரை மொழியியலாளர்கள் மோன்-குமேர் மொழிகள் என்றும், முண்டா மொழிகள் என்றும் இரண்டு குடும்பங்கள் என்பதாக கூறி வந்தனர், தற்பொழுது முண்டா என்னும் ஒரே குடும்பத்தில் எவ்வெல்லா மொழிகளும் அடங்குவதாகக் கருதுகின்றனர்.
முதலுரு மொழி
சிடுவெல் (Sidwell) (2005)என்பார் மோன் -குமேர் மொழியின் முதலுருவாக கீழ்க்காணும் ஒலியன்களை மீளுருவாக்கி இருக்கின்றார்.
கியார்க் பெத்னோர்சு
யோகானெசு கியார்க் பெத்னோர்சு (Johannes Georg Bednorz) என்பவர் செருமனி நாட்டைச் சேர்ந்த ஓர் இயற்பியலாளர் ஆவார். 1950 ஆம் ஆண்டு மே மாதம் 16 ஆம் நாள் இவர் பிறந்தார். கே. அலெக்சு மியூலருடன் இணைந்து இவர் பீங்கான் பொருள்களின் உயர் வெப்பநிலை மீக்கடத்தி பண்புகளை கண்டறிந்தார். இதற்காக இயற்பியலுக்காக 1987 ஆம் ஆண்டு வழங்கப்பட்ட நோபல் பரிசை இருவரும் பகிர்ந்து கொண்டனர்.
பிறப்பு
யோகானெசு கியார்க் பெத்னோர்சு செருமனியிலுள்ள உள்ள வடக்கு ரைன் - வெசுட் பாலியா மாநிலத்தின் நியூயென்-கிர்சென் நகராட்சி தொடக்கப்பள்ளி ஆசிரியரான ஆண்டான் மற்றும் பியானோ ஆசிரியர் எலிசபெத் பெத்நோர்சு தம்பதியருக்கு நான்காவது குழந்தையாகப் பிறந்தார். பெற்றோர் இரண்டு பேருமே மத்திய ஐரோப்பாவின் சிலிசியா என்ற இடத்திலிருந்து வந்தவர்களாவர். இரண்டாம் உலகப்போரின் விளைவுகள் காரணமாக மேற்குநோக்கி செல்ல உந்தப்பட்டனர்.
ஆர்வம்
பெற்றோர் இவரை ஒரு  பாரம்பரிய இசை ஆர்வலராக உருவாக்க முயற்சித்தனர். ஒர் இளைஞராக வயலின் மற்றும் தாரை இசைக் கருவிகளை வாசிக்க  கற்றுக்கொண்டார் என்றாலும் இவருடைய ஆர்வம் மோட்டார்வாகனங்கள் மற்றும் மகிழுந்துகள் பற்றிய படிப்பின் பக்கம் இருந்தது. உயர்நிலை பள்ளியில்  படிக்கும்போது இயற்கை  அறிவியலில் ஆர்வம் கொண்டவராய்  வேதியியல் மேல் கவனம் செலுத்தினார். சோதனைகள் வாயிலாக வேதியியலைக் கற்றுக்கொண்டார்.
வெளி இணைப்புகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:செருமனிய ஆண்கள் பகுப்பு:இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள்
வூல்ஸ்தோர்ப் மனோர்
thumb|250px|வூல்ஸ்தோர்ப் மனோர், சர். ஐசாக் நியூட்டனின் பிறந்த வீடு இங்கிலாந்து, லிங்கன்ஷயர் என்னுமிடத்திலுள்ள வூல்ஸ்தோர்ப் மனோர் (Woolsthorpe Manor), சர். ஐசாக் நியூட்டன் பிறந்தவீடாகும். இவர் 1642, டிசம்பர் 25ல் (பழைய காலக்கணிப்பு) இங்கே பிறந்தார். அக்காலத்தில் இது செம்மறி ஆடுகளை வளர்க்கும் ஒரு பண்ணையாக இருந்தது. இதன் காரணமாகவே "வூல்" (கம்பளி) என்ற சொல் இப் பெயரில் உள்ளது. "தோர்ப்" என்பது டேனிஷ் மொழியில் பண்ணையைக் குறிக்கும்.
கொள்ளை நோய் (plague) காரணமாக கேம்பிரிச் பல்கலைக்கழகம் மூடப்பட்டபோது, நியூட்டன் இங்கே வந்தார். ஒளி மற்றும் ஒளியியல் சம்பந்தமான சோதனைகள் உட்படப் பல புகழ் பெற்ற இவரது சோதனைகளுக்குக் களமாக அமைந்தது இவ்விடமே.
17 ஆம் நூற்றாண்டில் சில வீடுகளைக் கொண்ட ஒரு குடியிருப்பாக (hamlet) இருந்த வூல்ஸ்தோர்ப், இன்று பல நூறு வீடுகளைக் கொண்ட ஒரு சிறு ஊராக வளர்ந்துள்ளது. வூல்ஸ்தோர்ப் மனோர் அமைந்திருந்த நிலத்தின் பெரும்பகுதி, அண்மையிலிருந்த ஒரு குடும்பத்தினருக்கு விற்கப்பட்டது. இதற்கு அருகிலிருந்த வெற்று நிலங்கள் பலவற்றிலும் கட்டிடங்கள் கட்டப்பட்டுவிட்டன. ஆயினும், வூல்ஸ்தோர்ப் மனோர் இன்றும் ஊரின் எல்லையை அண்டி, வயல்கள் சூழ அமைந்துள்ளதைக் காணலாம்.
தேசிய நம்பிக்கை நிதியத்தின் பொறுப்பிலுள்ள இக் கட்டிடம், வசந்த காலம் முதல் இலையுதிர் காலம் வரை பொது மக்கள் பார்வைக்காகத் திறந்துவிடப்படுகின்றது.
வெளியிணைப்புகள்
பகுப்பு:ஐக்கிய இராச்சியம்
Woolsthorpe-by-Colsterworth
சேத் ரோகன்
சேத் ரோகன் (Seth Rogan, பிறப்பு: ஏப்ரல் 15, 1982) ஒரு கனடா நாட்டு நடிகர், நகைச்சுவையாளர், தயாரிப்பாளர், மற்றும் இயக்குனர். இவர் டோனி டார்கோ, த 40-இயர்-ஓல்ட் விற்கின், 50/50, நெய்பர்ஸ் உள்ளிட்ட திரைப்படங்களில் நடித்துள்ளார். மான்ஸ்டர் வெர்ஸஸ் ஏலியன்ஸ், குங் ஃபு பான்டா போன்ற திரைப்ப்படங்களுக்கும் குரல் கொடுத்துள்ளார்.
ஆரம்பகால வாழ்க்கை
ரோகன் ஏப்ரல் 15, 1982 அன்று, வான்கூவர், பிரிட்டிஷ் கொலம்பியாவில் பிறந்தார். இவரது தாயார், சாண்டி (née Belogus), ஒரு சமூக சேவகர் ஆவார். இவரது தந்தை, மார்க் ரோகன், ஒரு உதவி இயக்குனராக பணிபுரிகின்றார். இவருக்கு தான்யா என்ற ஒரு மூத்த சகோதரி உண்டு.
தனிப்பட்ட வாழ்க்கை
ரோகன் 2004ல் எழுத்தாளர் மற்றும் நடிகை லாரன் மில்லரை டேட்டிங் செல்ல தொடங்கினார். இவர் டா அலி ஜி ஷோ வில் வேலை செய்யும் போது இருவரும் சந்தித்தனர். 2011ம் ஆண்டு அன்று திருமணம் செய்து கொண்டனர்.
வெளி இணைப்புகள்
பகுப்பு:நகைச்சுவையாளர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:கனடியத் திரைப்பட இயக்குநர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க தொலைக்காட்சி எழுத்தாளர்கள் பகுப்பு:21 ஆம் நூற்றாண்டு கனடிய ஆண் நடிகர்கள்
உரி (சட்டமன்ற தொகுதி)
உரி இந்தியாவின் ஜம்மு-காஷ்மீரின் ஜம்மு- காஷ்மீர் சட்டமன்றத்தில் உள்ள 87 தொகுதிகளில் ஒன்றாகும். மேலும் உரி பரமுல்லா மக்களவைத் தொகுதியின் ஒரு பகுதியாகும்.
குறிப்புகள்
பகுப்பு:பாரமுல்லா மாவட்டம்
குலசேகரநல்லூர் ஊராட்சி, தஞ்சாவூர்
குலசேகரநல்லூர் ஊராட்சி (Kulasekaranallur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2797 ஆகும். இவர்களில் பெண்கள் 1436 பேரும் ஆண்கள் 1361 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கருவால் பெருங்கொக்கு
கருவால் பெருங்கொக்கு (ஆங்கிலப் பெயர்: common crane அல்லது Eurasian crane, உயிரியல் பெயர்: Grus grus) என்பது குருயிடாய் (Gruidae) குடும்பத்தில் உள்ள ஒரு கொக்கு ஆகும்.
இது ஒரு நடுத்தர அளவுள்ள கொக்கு ஆகும். டோமிசெல்லி கொக்கைத் (Anthropoides virgo) தவிர இது மட்டுமே ஐரோப்பாவில் பொதுவாகக் காணப்படும் கொக்கு ஆகும்.
விளக்கம்
இது 100-130 செ.மீ. (39-51 அங்குலம்) உயரம் இருக்கும். இதன் இறக்கையின் நீளம் 180-240 செ.மீ. (71-94 அங்குலம்) இருக்கும். இதன் எடை 3-6.1 கி.கி. இருக்கும். சராசரியாக 5.4 கி.கி. இருக்கும். இதன் துணையினமான கிழக்கு ஐரோவாசியக் கொக்கு (G. g. lilfordi) சராசரியாக 4.6 கி.கி. இருக்கும்.
வெளி இணைப்புகள்
பகுப்பு:நீர்ப் பறவைகள் பகுப்பு:ஐரோவாசியப் பறவைகள்
தாதனூர் ஊராட்சி (திருச்சிராப்பள்ளி)
தாதனூர் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 990 ஆகும். இவர்களில் பெண்கள் 513 பேரும் ஆண்கள் 477 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அம்பூரணி வெங்கடாசலபதி கோயில்
அம்பூரணி வெங்கடாசலபதி கோயில் தமிழ்நாட்டில் திருநெல்வேலி மாவட்டம், அம்பூரணி என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் வெங்கடாசலபதி, ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரச மட்டம்
வலது|thumb|ஒரு குழல் வடிவ ரச மட்டம் thumb|ஒரு கண்ணாடிக் குமிழ் புடைப்பு ரச மட்டம் thumb|பெல் (Fell) அனைத்துவகை துல்லியமான மட்டம் ஒரு ரச மட்டம்,  குமிழி மட்டம் அல்லது மட்டம் என்பது அளவிடும் கருவி ஆகும். இது ஒரு பரப்பு கிடைமட்டமாக (மட்டம்) அல்லது செங்குத்தாக (தூக்கு குண்டு) இருப்பதை அறியப் பயன்படுகிறது. இக் கருவி யின் பல்வேறு வகைகள் தச்சர்கள், கல் கொத்து வேலை செய்பவர், கொத்தனார், கட்டடங்களை விற்பனை செய்பவர், நில அளவியல் செய்பவர், ஆலை அமைப்பாளர்கள், உலோக வேலை செய்பவர் மற்றும் ஒளிப்படவியல் துறையில் உள்ளவர்கள் எனப் பலராலும் பயன்படுத்தப்படுகிறது.
ஆரம்ப காலங்களில் கண்ணாடி யால் ஆன சிறு குழலே (vials) பயன்படுத்தப்பட்டது. இக் குழல்களில் பாதரசம் அல்லது  நிறமேற்றப்பட்ட மதுசாரம் நிரப்பப்பட்டு ஒரு காற்றுக் குமிழி மட்டும் இருக்குமாறு விடப்படுகிறது. குழல் மேல் நோக்கி வளைந்துள்ளவாறு அமைக்கப்படுகிறது. இதனால் காற்றுக் குமிழி,  குழலின் நடுவில், அதாவது,  உயரமான புள்ளியில் நிற்குமாறு செய்யப்படுகிறது. பரப்புகள் கிடைமட்டமாக இல்லாத போது  காற்றுக் குமிழி, தனது மையப் பகுதியை விட்டு விலகிச் சென்று விடும்.
தண்ணீருக்குப் பதில் எத்தனால் என்ற மதுசார வகையே பயன்படுத்தப்படுகிறது. மதுசாரத்தின் பிசுக்குமை மற்றும் மேற்பரப்பு இழுவிசை  ols குறைவாக இருப்பதால்,  காற்றுக்குமிழி எளிதாகப் பரவவும், கண்ணாடிக்குழலுடன் ஒட்டாமலும் இருக்கும். மதுசாரம் எளிதில் ஆவியாகாமலும், உறையாமலும் இருப்பதாலும் இவை பயன்படுத்தப்படுகின்றன. காற்றுக் குமிழி நன்றாகக் கண்ணுக்குப் புலனாக, ஒளிரும்  தன்மையுள்ள பச்சை அல்லது மஞ்சள் நிற  நிறமிகள்  பயன்படுத்தப்படுகின்றன.
கண்ணாடிக் குமிழ் புடைப்பு ரச மட்டம் (bull's eye level)  என்பது சாதாரணமான ரசமட்டத்தின் சிறப்புத் தயாரிப்பாகும். இது வட்ட வடிவிலும், தட்டையான அடிப்பாகத்தையும்  கொண்டுள்ளது. இதனுள் திரவம் நிரப்பப்பட்டுள்ளது. நடுவில் ஒரு வட்டத்தைக் கொண்ட குவி வடிவமுள்ள, கண்ணாடியிலான முகப்பு வைக்கப்பட்டுள்ளது. குழாய் வடிவ ரச மட்டம் அதன் திசையில் மட்டுமே கிடைமட்டம் பார்க்க உதவுகிறது. ஆனால் குமிழ் புடைப்பு ரச மட்டம், ஒரு பரப்பின் கிடைமட்டத் தன்மைையக் காணப் பயன்படுகிறது.
அளவிடுதல்
தியோடலைட்டு அல்லது நில அளவையாளர் மட்டம் ஒவ்வொரு முறை பயன்படுத்தப்படும் போதும்  மேற்கண்ட முறையிலேயே  சரிசெய்யப்படுகிறது. ரச மட்டம் கொண்டே கிடைமட்டமாகவும், செங்குத்தாகவும் மட்டம் செய்யப்படுகிறது.
கருவி நுட்பம்
நுட்பமாக மட்டம் காட்டுவது ரச மட்டத்தின் முக்கிய பண்பாகும். ஒரலகு தூரத்திற்கு ரச மட்டத்தை நகர்த்தும் போது அதிலுள்ள காற்றுக்குமிழில் ஏற்படும் மாறல் விகிதம் (gradient) அல்லது கோண மாற்றமே, அதன் நுட்பத்தன்மையை நிரூபிக்கிறது. நில அளவையாளர்  ரச மட்டத்தை 0.005 டிகிாி நகர்த்தும் போது, காற்றுக்குமிழ் குழாயில் 2 மிமீ  தூரம் நகரும்.
வகைகள்
ரச மட்டத்தின் பல்வேறு வகைகள்
நில அளவையாளரின் மட்டம் பார்க்கும் கருவி
இடது|thumb|[[தச்சர்|தச்சரின் ரச மட்டம்]] thumb|தச்சரின் கண்ணாடிக் குமிழ் புடைப்பு ரச மட்டம் சாய்க்கும் மட்டம், டம்பி மட்டம்(dumpy level) அல்லது தானியங்கு மட்டம் இந்தப் பெயர்கள் நில அளவியல் துறையில் பயன்படும் பல வகை ரச மட்டக்   கருவிகளாகும். ஒரு தொலை நோக்கியுடன், முக்காலித் தாங்கியில் (tripod) ரச மட்டம் இணைக்கப்பட்டுள்ளது. இது தூரத்திலுள்ள செங்குத்து அளவுகோலைப் பார்த்து உயர அளவீடு செய்ய உதவுகிறது.
தச்சரின் ரச மட்டம்
மரபார்ந்த தச்சரின் ரச மட்டம் என்பது சிறிய  மரப் பலகையில் அமைக்கப்பட்ட ரசமட்டக் கருவியாகும். இதன் அகல அமைப்பு எந்தவொரு பரப்பின் மட்டத்தன்மையையும் அளக்க உதவுகிறது. காற்றுக் குமிழைப் பார்க்க பலகையில் சிறிய துளையும், காற்றுக் குமிழின் துல்லிய இடத்தைக் காட்ட இரு சிறுவெட்டுகள் கண்ணாடிக் குழாயில் ஏற்படுத்தப்பட்டிருக்கும். ரச மட்டத்தை 45 டிகிரி கோணத்திற்கு உயர்த்தும் போது காற்றுக்குமிழி செல்லுமிடமும் குறிப்பிடப்பட்டிருக்கும்.
பொறியாளரின் துல்லிய ரச மட்டம்
சாதாரண ரசமட்டத்தை விடப் பொறியாளரின் துல்லிய ரச மட்டம் மிகவும் துல்லியமானது. கட்டுமானங்களின் அடித்தளத்திலும், கருவிகளின் அடிப்பாகத்திலும் இவ்வகை ரச மட்டங்கள் பயன்படுத்தப்படுகின்றன.
வரலாறு
மெல்சிடெக் தவெனட் (Melchisédech Thévenot) என்ற பிரெஞ்சு அறிவியலாளர் 2 பிப்ரவரி 1661 ஆம் ஆண்டுக்கு முன் இக் கருவியை  உண்டாக்கினார். இந்தத் தகவல் கிறித்தியான் ஐகன்சுடன் அவர் அனுப்பிய கடிதங்கள் மூலம் அறியப்படுகிறது.
பெல் (Fell) அனைத்துவகை துல்லியமான மட்டம் தான் அமெரிக்காவில் முதன்முதலில் வடிவமைக்கப்பட்ட கண்ணாடிக் குமிழ் புடைப்பு ரச மட்டம் வகையாகும். இது 1939 ஆம் ஆண்டு வில்லியம்.பி.பெல்  (William B. Fell) என்பவரால் வடிவமைக்கப்பட்டது.
நவீனக் கருவிகள்
இன்றைய கால கட்டத்தில் ரச மட்டங்கள் சுட்டிப்பேசியிலேயே (smart phones) அமைக்கப்பட்டுள்ளது. இதற்காக பல மொபைல் செயலிகள்  (mobile apps) வடிவமைக்கப்பட்டுள்ளது. OnlineBubbleLevel.com என்ற வலைத்தளம், இவ்வகைக் கருவிகளை இணையதளத்தின் மூலம் செயல்படுத்திட உதவுகிறது.
மாற்று கருவிகள்
எண்ணிம மட்டக் கருவிகள் (Digital levels) மரபார்ந்த ரச மட்டங்களுக்குப் பதிலாகப் பயன்படுத்தப்படுகிறது. இவ்வகைக் கருவிகள் மிகவும் துல்லியமாக அளவிடக் கூடியவை.
வெளி இணைப்புகள்
பகுப்பு:நில அளவியல் பகுப்பு:கட்டுமானப் பொறிகள் பகுப்பு:கருவிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மா. உத்தமசோழகன் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வய், மகாராட்டிரம்
வய் (Wai) என்பது இந்தியாவின் மகாராட்டிரா மாநிலத்தின் சாத்தாரா மாவட்டத்தில் உள்ள ஒரு நகரமாகும். கிருஷ்ணா ஆற்றில் அமைந்துள்ள இந்த நகரம், பேஷ்வாக்களின் காலத்தில் ஒரு முக்கிய நகரமாக இருந்தது. ஆளும் குடும்பங்களைச் சேர்ந்த இரண்டு முக்கியமான மராத்தா பிராமணர்கள் இங்கு தோன்றினர்: ஜான்சியின் இராணி இலட்சுமிபாய் (தம்பே குடும்பம்) மற்றும் பாலாஜி பாஜி ராவ் பேஷ்வாவின் (ரஸ்தே குடும்பம்) மனைவி கோபிகாபாய்.
வரலாறு
நகரில் 100 க்கும் மேற்பட்ட கோயில்கள் இருப்பதால், "தெற்கின் காசி" (வாரணாசி) என்ற பெயரை இந்த ஊர் கொண்டுள்ளது. மகாராட்டிராவில் கிருஷ்ணா ஆற்றின் கரையிலும் அதன் கோயில்களிலும், குறிப்பாக கணபதி படித்துறையிலுள்ள தொந்தி கணபதி கோயிலுக்காகவும் நகரம் அறியப்படுகிறது.
பிஜப்பூர் சுல்தானகத்தின் இரண்டாம் அலி ஆதில் ஷாவை பிரதிநிதித்துவப்படுத்தும் 17 ஆம் நூற்றாண்டின் போர்வீரர் அப்சல் கான், மராட்டிய ஆட்சியாளர் சத்ரபதி சிவாஜியின் கோட்டைக்கு செல்லும் வழியில் தனது முதல் தங்குமிடத்தை இங்கு மேற்கொண்டதாக கூறப்படுகிறது. 2005 ஆம் ஆண்டில் சுமார் 105 துப்பாக்கிகள், வாள் மற்றும் பிற ஆயுதங்கள் இங்கு கண்டுபிடிக்கப்பட்டன.
நிலவியல்
வாய் 17.94 ° N 73.88 ° E இல் அமைந்துள்ளது. இது சாத்தாரா நகருக்கு வடக்கே சுமார் 35 கி.மீ தொஅலிவில் அமைந்துளது. இதன் சராசரி உயரம் 718 மீட்டர் (2355 அடி). இது மேற்குத் தொடர்ச்சி மலைப் பகுதியால் சூழப்பட்டுள்ளது.
வயிக்கு மேற்கே உள்ள தோம் அணை 1982 இல் கட்டி முடிக்கப்பட்டது. வய் நகரிலிருந்து கிட்டத்தட்ட 16 கி.மீ தொலைவில் உள்ள போர்கோவன் கிராமம், தோம் அணை மற்றும் பால்காவடி அணையின் நடுவில், நான்கு அருவிகளைக் கொண்டுள்ளது. போர்கோனின் குடியிருப்பாளர்கள் ஆண்டு முழுவதும் இந்த அருவிகளிலிருந்து குடிநீரைப் பெறுகின்றனர்.
வய் வட்டத்தின் தலைமையகம் சுமார் 25,000 மக்கள் வசிக்கும் வய் நகரம் ஆகும். இது சாத்தாராவிலிருந்து 35 கி.மீ. தொலைவிலும், புனேவிலிருந்து 95 கி.மீ. 250 கி.மீ தொலைவிலும் அமைந்துள்ளது. மும்பையிலிருந்து. மகாத்-பண்டரிபுரம் மாநில நெடுஞ்சாலையில் அமைந்துள்ள இது, மகாபலீசுவர் மற்றும் பஞ்சாக்னி மலைவாழிடங்கங்ளுக்கு செல்லும் வழியில் ஒரு முக்கிய நகரமாகும்.
மக்கள்தொகை
இந்தியாவில் 2001 ஆம் ஆண்டு மக்கள் தொகை கணக்கெடுப்பின்படி, இதன் மக்கள் தொகை 31,090 பேர் ஆகும். மக்கள் தொகையில் 51% ஆண்கள்; பெண்கள், 49%. நகரின் கல்வியறிவு 77%, (இந்தியாவின் தேசிய சராசரியான 59.5% ஐ விட அதிகமாக). ஆண் கல்வியறிவு 81%; பெண் கல்வியறிவு, 73%. 2001 ஆம் ஆண்டு நிலவரப்படி, இதன் மக்கள் தொகையில் 11% 6 வயதிற்குட்பட்டவர்கள்.
புகைப்படங்கள்
வலது|thumb|254x254px| மகாகணபதி கோயில் thumb|200x200px| கிருஷ்ணா படித்துறை thumb|200x200px| வய் அருகே கமல் படித்துறை
குறிப்புகள்
பகுப்பு:மகாராட்டிரம் பகுப்பு:Coordinates on Wikidata பகுப்பு:மகாராட்டிர மாநிலத்திலுள்ள ஊர்களும் நகரங்களும்
மணச்சநல்லூர் ஊராட்சி ஒன்றியம்
மண்ணச்சநல்லூர் ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும். மண்ணச்சநல்லூர் ஊராட்சி   ஒன்றியம் முப்பத்தி ஐந்து   ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் மண்ணச்சநல்லூரில் இயங்குகிறது
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, மணச்சநல்லூர் ஊராட்சி ஒன்றியத்தின் மொத்த மக்கள் தொகை 1,53,865 ஆகும்.
ஊராட்சி மன்றங்கள்
மண்ணச்சநல்லூர் ஊராட்சி ஒன்றியத்தில் உள்ள முப்பத்தி ஐந்து கிராம ஊராட்சி மன்றங்களின் விவரம்;
இதனையும் காண்க
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
எருமனூர் ஊராட்சி
எருமனூர் ஊராட்சி (Earumanur Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3279 ஆகும். இவர்களில் பெண்கள் 1607 பேரும் ஆண்கள் 1672 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜார்ஜ் வாஷிங்டனின் குதிரையேற்ற சிலை (வாஷிங்டன் வட்டம்)
லெப்டினன்ட் ஜெனரல் ஜார்ஜ் வாஷிங்டன் (ஆங்கிலம்: Lieutenant General George Washington) என்றால், 1860 ஆம் ஆண்டின்  குதிரையேற்றச் சிலை ஆகும். இச்சிலையை  வாஷிங்டன், டிசி யில் உள்ள ஜார்ஜ் வாஷிங்டன் பல்கலைக்கழக வளாகத்தின் ஓர் ஓரத்தில் காணலாம். இந்த சிலை கிளார்க் மில்ஸால் செதுக்கப்பட்டது. இடது|thumb 1783 ஆம் ஆண்டில், அமெரிக்கப் புரட்சிப் போர் முடிவடைந்த பிறகு, கான்டினென்டல் காங்கிரஸ் வாஷிங்டனின் குதிரையேற்றச் சிலையை நிறுவ வேண்டும் என்று உத்தரவிட்டது. அதன் பீடம் போரின் முக்கிய நிகழ்வைக் குறிக்க வேண்டும் என்பதும் இதில் அடங்கும். சில காரணங்களால் இந்த முயற்சி வாஷிங்டனின் மரணத்திற்குப் பிறகும் கைவிடப்பட்டது. டிசம்பர் 1799 ஆம் ஆண்டு, அமெரிக்க அரசாங்கத்தால் ஒரு பளிங்கு நினைவுச்சின்னம் அமைக்கப்பட வேண்டும் என்று காங்கிரஸ் தீர்மானித்தது. இருப்பினும், இந்த முயற்சியும் தாமதமானது. மே, 1800 ஆம் ஆண்டு, மூன்றாவது முறையாக மேற்கொண்ட முயற்சியாக, ஒரு பெருமதிப்பிலான கல்லறை அமைப்பது என்று முடிவு செய்யப்பட்டது. பேசிய பிறகு, 1801, இதற்காக $800,000 நிதி ஒதுக்கப்பட்டதன் மூலம் சிலை தொடர்பான பிரச்சினை முடிவுக்கு வந்தது.
1799 ஆம் ஆண்டுக்கான பிரதிநிதிகள் சபை அல்லது செனட் மட்டும் மேற்கொண்ட ஓர் எளிய தீர்மானம் எவ்வாறு நிறைவேற்றப்பட்டது என்பது குறித்த விசாரணைத் தீர்மானம், பிரதிநிதிகள் சபை உறுப்பினரான  (பின்னர் ஜனாதிபதி) ஜேம்ஸ் புகேனனால் பிப்ரவரி 13, 1832 ஆம் தேதி, அறிமுகப்படுத்தப்பட்டு முழுமனதாக ஏற்றுக்கொள்ளப்பட்டது. வாஷிங்டனின் பிறந்த நூற்றாண்டு விழாவைக் கொண்டாடுவதற்கு பொருத்தமான ஏற்பாடுகளைச் செய்யபிரதிநிதிகள் சபை ஒரு குழுவை நியமித்தது. இது ஜார்ஜ் வாஷிங்டனைக் கௌரவிக்கும் வகையில் ஒரு சிலையை உருவாக்கும் எண்ணத்தை மீண்டும் உயிர்ப்பித்தது.
குதிரையேற்றச் சிலை இறுதியாக ஜனவரி 25, 1853 ஆம் தேதி ஓர் அமெரிக்க காங்கிரஸின் சட்டத்தால் அங்கீகரிக்கப்பட்டது. சிற்பி கிளார்க் மில்ஸால் செதுக்கப்பட்டது. பிப்ரவரி 22, 1860 ஆம் தேதி அன்று ஜனாதிபதி புகேனனால் நாட்டுக்கு அர்ப்பணிக்கப்பட்டது. இதன் மதிப்பு $60,000 ஆகும்.
பிரின்ஸ்டன் மற்றும் ட்ரெண்டன் போரில், வாஷிங்டன், வெடிகுண்டு மற்றும் பீரங்கி குண்டுகளுடன், அமெரிக்க விடுதலைப் படைக்கு  தலைமை ஏற்று ஆங்கிலேயர்களை நோக்கி முன்னேறிச் செல்லும் காட்சியினை இச்சிலை சித்தரிக்கிறது. அவர் அமைதியாகவும் தளராத உறுதியுடனும் போரை மதிப்பீடு செய்தவாறு கடிவாளத்தைப் பிடித்துக் கொண்டிருக்கிறார்.
தீபன் சக்ரவர்த்தி
இசைப்பயணம்
தீபன் சக்ரவர்த்தி தன் இசைப்பயணத்தை 1974 ஆம் ஆண்டு தொடங்கினார். பல்வேறு மேடை நிகழ்ச்சிகளில் பாடிப் புகழ்பெற்றார். 1975 ஆம் ஆண்டு முதன் முதலாக அகில இந்திய வானொலி நிலையத்தில் பாடுவதற்காக இசையமைப்பாளர் டி. ஆர். பாப்பாவினால் அறிமுகம் செய்யப்பட்டார். அதே ஆண்டு பொதிகை தொலைக்காட்சியிலும் தஞ்சை வாணன் அறிமுகம் செய்தார். 1978 ஆம் ஆண்டிலிருந்து நிறைய மேடை நிகழ்ச்சிகளில் பல்வேறு நாடுகள் சென்று பாடி வந்தார்.
ஜார்ஜ் வாஷிங்டனின் குதிரையேற்ற சிலை (வாஷிங்டன் வட்டம்)
குதிரையின் அமர்ந்துள்ள மனிதன் நெப்போலியன் ஆல்ப்ஸ் மலையை கடப்பதன் மாதிரியாக வடிவமைக்கப்பட்டுள்ளான். இப்போரின் போது வாஷிங்டனின் பதவி "லெப்டினன்ட் ஜெனரல்" (ஆங்கிலம்: Lieutenant General) அல்ல, மாறாக "ஜெனரல் மற்றும் கமாண்டர்-இன்-சீஃப்" (ஆங்கிலம்: General and Commander-in-Chief) ஆகும். 1798 ஆம் ஆண்டில் நிகழ்ந்த போரின் போது, அவர் லெப்டினன்ட் ஜெனரல் பதவியுடன் முதற்பெரும் இராணுவ படைத்தலைவராக நியமிக்கப்பட்டார்.
தீபன் சக்ரவர்த்தி
நடிகராக
தீபன் சக்கரவர்த்தி ஜி. என். ரங்கராஜன் இயக்கிய ராணித்தேனீ படத்தில் கதாநாயகனாக நடித்துள்ளார். ஈரோடு முருகேஷ் இயக்கிய மாறுபட்ட கோணங்கள் திரைப்படத்தில் நடித்துள்ளார். இவர் 2007 ஆம் ஆண்டில் வெளிவந்த வீரமும் ஈரமும் என்னும் தமிழ் படத்தில் காவல்துறை அதிகாரியாக நடித்துள்ளார்.
ஜார்ஜ் வாஷிங்டனின் குதிரையேற்ற சிலை (வாஷிங்டன் வட்டம்)
ஒரு நூற்றாண்டுக்கும் மேலாக வாஷிங்டன் வட்டத்தை பல ஆண்டுகளாக பாதுகாத்து வந்த பிறகு, இந்த குதிரையேற்ற சிலை தற்காலிகமாக கே தெரு சுரங்கப்பாதை கட்டுமானத்திற்காக இங்கிருந்து மாற்றப்பட்டது. 1936 ஆம் ஆண்டில், வாஷிங்டனும் அவரது குதிரையும் அங்கிருந்து மீண்டும் வாஷிங்டன் வட்டத்தின் மையத்திற்கே திரும்பினர்.
தீபன் சக்ரவர்த்தி
நடிகராக
தூர்தர்ஷனில் "எத்தனை மனிதர்கள்", சன் தொலைக்காட்சியின் மேகலா மற்றும் ராஜ் தொலைக்காட்சியின் ஆறு மனமே ஆறு போன்ற பல தமிழ்த் தொலைக்காட்சி தொடர்களிலும் நடித்தார். இவர் சன் தொலைக்காட்சியின் "மகராசி" தொடரிலும் நடித்தார்.
ஜார்ஜ் வாஷிங்டனின் குதிரையேற்ற சிலை (வாஷிங்டன் வட்டம்)
வாஷிங்டனில் உள்ள அமெரிக்க புரட்சி சிலைகளின் ஒரு பகுதியாக, இந்த சிலை தேசிய வரலாற்று இடங்களின் பதிவேட்டில் பட்டியலிடப்பட்டுள்ளது.
வெளி இணைப்புகள்
பகுப்பு:Coordinates on Wikidata பகுப்பு:வாஷிங்டன் டி. சி. பகுப்பு:ஐக்கிய அமெரிக்காவின் உலகப் பாரம்பரியக் களங்கள்
தீபன் சக்ரவர்த்தி
மேற்கோள்கள்
பகுப்பு:இந்தியத் திரைப்படப் பாடகர்கள்‎ பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள்
ஆப்பிரிக்கத் திரைப்படத்துறை
ஆப்பிரிக்கத் திரைப்படத்துறை (Cinema of Africa) என்பது ஆப்பிரிக்கா கண்டத்தில் தயாரிக்கப்படும் திரைப்படங்களையும் அதை சார்ந்த தொழிலாளர்களையும் உள்ளடக்கிய திரைப்படத்துறையை குறிக்கிறது.
இந்த கண்டத்தில் 20 ஆம் நூற்றாண்டின் முற்பகுதியில் இருந்து திரைப்படங்கள் தயாரிக்கப்படுகின்றது. இங்கு திரைப்பட ரீல்கள் பயன்பாட்டில் முதன்மை தொழில்நுட்பமாக இருக்கின்றது. ஆப்பிரிக்காவில் காலனித்துவ காலத்தில் மேற்கத்திய திரைப்பட தயாரிப்பாளர்களால் தயாரிக்கப்பட்ட ஆப்பிரிக்கத் திரைப்படங்களில் கறுப்பினத்தவரை வேலைக்காரர்களாக மற்றும் எதிர்மறையான பாணியில் சித்தரித்தனர். அதன் பிறகு ஆப்பிரிக்கர்கள் தங்களுக்கான திரைப்படங்களை அவர்களே தயாரிக்க ஆரம்பித்தனர்.
ஆப்பிரிக்கத் திரைப்படத்துறையில் எகிப்திய நாட்டுத் திரைப்படத்துறை உலகின் மிகப் பழமையான துறை ஒன்றாகும். 1896 இல் லூமியேர் சகோதரர்கள் அலெக்ஸாண்ட்ரியா மற்றும் கெய்ரோவில் தங்கள் திரைப்படங்களைத் திரையிட்டனர். 1907 இல் எகிப்தியர்களால் முதல் குறும் ஆவணப்படம் தயாரிக்கப்பட்டது.
ஆப்பிரிக்கத் திரைப்படத்துறையில் நைஜீரியா நாட்டுத் திரைப்படத்துறை மதிப்பு, வருடாந்திர படங்களின் எண்ணிக்கை, வருவாய் மற்றும் புகழ் ஆகியவற்றின் அடிப்படையில் மிக பெரிய துறையாகும். இது உலகின் இரண்டாவது பெரிய திரைப்பட தயாரிப்பாளர்களை கொண்ட துறை ஆகும். 2016 ஆம் ஆண்டில் நைஜீரியாவின் திரைப்படத்துறை அதன் மொத்த உள்நாட்டு உற்பத்தியில் 2.3% பங்களித்தது.
பல்லவர்களின் கலை மற்றும் கட்டிடக்கலை
வலது|thumb|[[மாமல்லபுர மரபுச்சின்னங்கள்|மாமல்லபுரத்தின் பாறைக் குடைவான பகிரதன் தவம் புடைப்புச் சிற்பம்]] பல்லவர்களின் கலை மற்றும் கட்டிடக்கலை (Pallava art and architecture) என்பது ஆரம்ப காலத்திய திராவிட கலை மற்றும் கட்டிடக் கலையைச் சேர்ந்தது, இது சோழப் பேரரசின் காலத்தில் அதன் முழு உச்சத்தை எட்டியது. தென்னிந்தியாவின் முதல் கல் மற்றும் குடைவுக் கோயில்கள் பல்லவர் ஆட்சியின் போது கட்டப்பட்டன. அவை அதற்குமுன் கட்டப்பட்டிருந்த செங்கல் மற்றும் மரத்தால் கட்டப்பட்ட  கட்டடங்களை முன்மாதிரிகளாகக் கொண்டு அமைக்கப்பட்டன.
தமிழ்நாட்டில் குடவரைக் கோயில்களுடனான தொடக்கமாக, பல்லவ சிற்பிகளின் படைப்புகள் அமைந்தன, இவை பிற்காலச்  சோழர்  கோவில்கள் மற்றும் கோபுர கட்டடக்கலைக்கு  உள்ளூக்கமளிப்பதாக அமைந்தன. பல்லவ கலை மற்றும் கட்டிடக்கலைக்கான சிறந்த எடுத்துக்காட்டுகள் சில; காஞ்சிபுரம்   கைலாசநாதர் கோயில், மாமல்லபுரம்  கடற்கரைக் கோயில் மற்றும் பஞ்சபாண்டவர் இரதங்கள் போன்றவை ஆகும். அவர்கள் காலத்திய மிகச்சிறந்த சிற்பி அக்ஷரா என்பவராவார்.
வரலாறு
பல்லவர் கட்டிடக்கலையை இரண்டு பகுதிகளாக பிரிக்கப்படுகிறது அவை குடவரைகள் மற்றும் கட்டப்பட்ட கட்டடம் என்பவை ஆகும். கி.பி. 610 முதல் 668  வரையிலான காலத்தில் குடவரைக் காலகட்டம் நீடித்தது. இதில் மகேந்திரன் கட்டடக் குழு மற்றும் மாமல்லன் கட்டடக் குழு ஆகிய இரண்டு குழுக்கள் இருந்தன. முதலாம் மகேந்திரவர்ம பல்லவன்  (கி.பி. 610 - 630) காலத்தில் கட்டப்பட்ட கட்டுமானங்களுக்கு மகேந்திரன் கட்டடக் குழு என்ற பெயர் கொடுக்கப்பட்டது. இந்த குழுவைச் சேர்ந்த கட்டுமானங்கள், மலையடிவாரங்களில் குடையப்பட்டன. இந்தக் காலகட்டத்தைச் சேர்ந்த மண்டபங்கள்  சைன கோயில்களை முன்மாதிரியாக கொண்டு அமைக்கப்பட்டன. மகேந்திரன் கட்டடக் குழுவுக்கு சிறந்த எடுத்துக்காட்டுகளாக மண்டகப்பட்டு திருமூர்த்தி கோவில், பல்லாவரம், மாமண்டூர் ஆகியவை உள்ளன.
குடவரைக் கோயில்களின் இரண்டாவது குழுவான மாமல்லன் குழுவானது கி.பி. 630 முதல் 668 வரையிலான காலத்தவை. இக்கால கட்டத்தில் தனித்த பாறைகளில் வெட்டப்பட்டு  தனியாக நிற்கும் தனிச்சிறப்பு வாய்ந்த இரதங்கள் மண்டபங்களுடன் இணைந்து கட்டப்பட்டன. மாமல்லன் கட்டடக் குழுவுக்கு சிறந்த எடுத்துக்காட்டுகளில் சில மாமல்லபுரத்தில் உள்ள பஞ்சபாண்டவர் இரதங்கள் மற்றும் அருச்சுனன் தபசு ஆகும்.
பல்லவ கட்டிடக்கலையின் இரண்டாவது கட்டமாக, கருங்கல்லால் கட்டப்பட்ட தனிக் கோயில்கள் காலகட்டமாகும். இந்தக் கட்டடங்கள் தனித்தனிக் கற்களைக் கொண்டும் குடையப்பட்டும் நிர்மாணம் செய்யப்பட்டன. இந்த இரண்டாவது காலகட்டத்திலும் இரண்டு குழுக்கள் உள்ளன அவை இராஜசிம்மன் குழு (கி. பி. 690 முதல் 800 வரை) மற்றும் நந்திவர்மன் குழு (கி.பி. 800 முதல் 900 வரை) என்பவை ஆகும். பல்லவர்களின் ஆரம்பகால கோயில் கட்டடக்கலையில் ஏராளமான  புதிய பரிசோதனைகளை மேற்கொண்டது ராஜசிம்மன் குழு காலத்திலாகும். இக்காலகட்ட கட்டடக்கலைக்கு சிறந்த எடுத்துக் காட்டுகளாக அமைபவை மாமல்லபுரம்  கடற்கரைக் கோயில் மற்றும் காஞ்சிபுரம் கைலாசநாதர் கோயில் ஆகும். இவை இரண்டையும் கட்டியவர் இரண்டாம் நரசிம்ம பல்லவன் ஆவார், இவர் இராஜசிம்மன் என்றும் அறியப்படுகிறார். நந்திவர்மன் குழுவுக்கு சிறந்த எடுத்துக்காட்டாக விளங்கும் கோயில் காஞ்சிபுரம் வைகுண்டப் பெருமாள் கோயில் ஆகும். இந்த காலகட்டத்தில், பல்லவர் கட்டிடக்கலை முழு முதிர்ச்சியை அடைந்து, சோழர்களின் பிரம்மாண்ட கலைப் படைப்புக்களாக விளங்கும் தஞ்சைப் பெரிய கோவில் மற்றும் கங்கைகொண்ட சோழபுரம் மற்றும் பல்வேறு கட்டடக்கலை படைப்புகளைக் கட்ட முன் மாதிரிகளை வழங்கின.
பகுப்பு:பல்லவர்
தமிழ்நாட்டில் உள்ள பொறியியல் கல்லூரிகள் பட்டியல்
2011 டிசம்பர் மாதக் கணிப்பின்படி, 570 பொறியியற் கல்லூரிகள் தமிழ்நாட்டில் இருக்கின்றன. இவற்றில் 520 கல்லூரிகள் அண்ணா பல்கலைக்கழகத்துடன் இணைக்கப்பட்டுள்ளன. ஆறு அரசுக் கல்லூரிகளும், மூன்று அரசு உதவி பெறும் கல்லூரிகளும், 511 தன்நிதி கல்லூரிகளும் 4 பல்கலைப் பிரிவுகளும் அடக்கம்.
அண்ணா பல்கலைக்கழகத்தின் உறுப்புக் கல்லூரிகளும் வளாகங்களும்
கீழ்க்காணும் பட்டியலில் உள்ள அண்ணா பல்கலைக்கழகத்தின் கல்லூரிகள் இருவகைப்படும் அவை:
புரிதலுக்காக இப்பட்டியல் பன் கிளையாக பிரிக்கப்பட்டுள்ளது:
அண்ணா பல்கலைக்கழகம் - கிண்டி, சென்னை மண்டலம்:
அண்ணா பல்கலைகழகம் - தரமணி சென்னை மண்டலம்:
அண்ணா பல்கலைகழகம் - திருச்சிராப்பள்ளி மண்டலம்:
அண்ணா பல்கலைகழகம் - மதுரை மண்டலம்:
அண்ணா பல்கலைகழகம் - திருநெல்வேலி மண்டலம்:
அண்ணா பல்கலைகழகம் - கோயமுத்தூர் மண்டலம்:
சுயநிதிப் பொறியியல் கல்லூரி
தனியார் இணைப்பு பொறியியல் கல்லூரிகள்:
புதிய சுயநிதிப் பொறியியல் கல்லூரிகள், 2012
மேற்கோள்கள்
பகுப்பு:தமிழ்நாட்டுப் பல்கலைக்கழகங்கள் பகுப்பு:இந்திய தொழில்நுட்பக் கழகங்கள்
நயீம் இஸ்லாம்
முகமது நயீம் இஸ்லாம் (Mohammad Naeem Islam) வங்காளதேசத் துடுப்பாட்ட அணியின் வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலது கை புறத்திருப்பப் பந்து வீச்சாளர் ஆவார். இவர் டிசம்பர் 31, 1986 இல் கைபந்தாவில் பிறந்தார். மேலும் இவர் வங்காளதேச அ அணி, 19 வயதிற்கு உட்பட்ட வங்காளதேச அணி, சிட்டகொங் கிங்ஸ், வங்காளதேச கிழக்கு மாகாண அணி ராஜ்ஷாசி மாகாண அணி மற்றும் ராங்பூர் மாகாண அணிகளுக்காக உள்ளூர்ப் போட்டிகளில் விளையாடி வருகிறார்.
உள்ளூர்ப் போட்டிகள்
பெப்ரவரி 12, 2005 இல் ராஜ்ஷாசி அணிக்காக பட்டியல் அ துடுப்பாட்டப் போட்டிகளில் அறிமுகமானார். சிட்டகொங் மாகாண அணிக்கு எதிரான துடுப்பாட்டப் போட்டியில் 8 பந்துகளில் 4 ஓட்டங்கள் எடுத்து ஆட்டமிழந்தார். அக்டோபர் 9, 2008 இல் நியூசிலாந்துத் துடுப்பாட்ட அணிக்கு எதிரான சர்வதேச போட்டியில் அறிமுகமானார். முதல் தரத் துடுப்பாட்டப் போட்டிகளில் டிசம்பர் 2011 வரை இவர் ஏழு நூறுகள் மற்றும் 17 ஐம்பது ஓட்டங்களை அடித்துள்ளார். பரிசல் மாகாணத் துடுப்பாட்ட அணிக்கு எதிரான போட்டியில் 136 ஓட்டங்கள் எடுத்ததே இவரின் அதிகபட்ச ஓட்டம் ஆகும்.
சர்வதேச போட்டிகள்
அறிவிக்கப்பட்டாத இந்தியன் கிரிக்கெட் லீக்கில் வங்காளதேச அணி வீரர்கள் பதினான்கு பேர் கலந்து கொண்டதால் அவர்களை நீக்க வங்காளதேச துடுப்பாட்ட வாரியம் முடிவு செய்து புதிய வீரர்களை அனுமதிக்க தீர்மானித்தது. அக்டோபர் ,2008 இல் நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் அனுபவமில்லாத மூன்று வீரர்களை அணியில் சேர்ததது. அதில் நயீம் இஸ்லாமும் ஒருவர் ஆவார். வங்காளதேசத் தேர்வுக்குழுத் தலைவர் ரஃபுகுல் இஸ்லாம், நயீம் சிறந்த திறமையான வீரர் எனத் தெரிவித்தார். இவர் மூன்று போட்டிகளிலும் கலந்து கொண்டார். அதில் இரன்டாவது போட்டியில் பந்துகளை சந்திக்காமல் ரன் அவுட் ஆனார். சிட்டகொங்கில் நடைபெற்ற மூன்றாவது மற்றும் கடைசிப் போட்டியில் இறுதிவரை ஆட்டமிழக்காமல் 46 ஓட்டங்கள் எடுத்தார். இருந்தபோதிலும் வங்காளதேச அணி 79 ஓட்டங்களில் தோல்வி அடைந்தது.
இந்தத் தொடரில் சிறப்பாக விளையாடியதால் நியூசிலாந்துத் துடுப்பாட்ட அனிக்கு எதிரான தேர்வுத் துடுப்பாட்டத் தொடரில் இவருக்கு இடம் கிடைத்தது. முதல் ஆட்டப் பகுதியில் 14 ஓட்டங்களும் இரன்டாவது ஆட்டப் பகுதியில் 19 ஓட்டங்களும் எடுத்தார். பின் பந்துவீச்சில் டேனியல் ஃபிலின் இலக்கினை முதல் இலக்காகக் கைப்பற்றினார்.
வெளியிணைப்புகள்
கிரிக் இன்ஃபோ
பகுப்பு:வாழும் நபர்கள் பகுப்பு:வங்காளதேசத் துடுப்பாட்டக்காரர்கள் பகுப்பு:1986 பிறப்புகள்
அந்தீசா
ஆன்டிசே (Andisheh ;, பிற பெயர்கள்: Andīsheh) என்பது சாகியர் கவுண்டியின் மத்திய மாவட்டத்தில் உள்ள ஒரு நகரமாகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 19,945 குடும்பங்களில், 75,596 நபர்கள் வசித்ததாகப் புள்ளி விவரங்கள் கூறுகின்றன. இருப்பினும், ஈரானில் கடந்த மக்கள் தொகை கணக்கெடுப்பில், இந்த நகரத்தின் மக்கள் தொகை சுமார் 116,063 ஆகும். 2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 85 வது இடத்தினைப் பெறுகிறது. 2003 ஆம் ஆண்டு, இந்த நகராட்சி தொடங்கப்பட்டது.
ஆன்டிசே ஒரு புதிய திட்டமிடப்பட்ட நகரம் ஆகும். இது தெகுரான் நகரிலிருந்து 30 km தொலைவில் அமைந்துள்ளது.இதன் வடமேற்குத் திசையில் சாரியார் நகரமும், தென்கிழக்கில் காரஜ் நகரமும் அமைந்துள்ளது.